اؤتن گون گئجهدن باش وئرن داشقینلار نتیجهسینده چوخسایلی اینسان تلفاتی سببیندن ایرانین آذربایجان اراضیسینده (شرقی و غربی آذربایجان، زنجان، اردبیل و س.) ماتم اعلان اولونوب.
آخار. آذ خبر وئریر کی، بو بارهده قراری شرقی آذربایجان والیسی و تبریزین ایمام جومعه سی اعلان ائدیب.
بو آرادا سوسیال شبکهلرده فاجعه قوربانلارینین مییتینی تاپان ساکینلرین ناراضیلیغینی عکس ائتدیرهن ویدئو-گؤرونتولر ده یئرلشدیریب. ویدئولاردا رسمیلرین یئرلی ساکینلره جدی دستک وئرمدیی، خیلاص ائتمه قروپلارینین آکتیو ایشلمدییندن شیکایتلر ائدیلیر.
قید ائدک کی، ایرانین شرقی آذربایجان ویلایتینده باش وئرن داشقینلاردا رسمی معلوماتا گؤره ۳۷ نفرین دونیاسینی دییشدیی بیلدیریلیر. ایتکینلرین آختاریشلاری ایسه داوام ائدیر.
غیری-رسمی معلوماتدا ایسه ایتکیلرین داها چوخ اولدوغو ادعا ائدیلیر.
azb_Arab azb_Arab azb_Arab azb_Arab azb_Arab